Αρ. Φακ. 9.42.2.6.2

**Σύντομη Περίληψη**

**Οι περί Ασφάλειας και Υγείας στην Εργασία (Αντιμετώπιση**

**Κινδύνων Ατυχημάτων Μεγάλης Κλίμακας Σχετιζομένων με Επικίνδυνες**

**Ουσίες) (Τροποποιητικοί) Κανονισμοί του 202X (Οδηγία SEVESO ΙΙΙ**

Οι προτεινόμενοι Κανονισμοί τροποποιούν τους περί Ασφάλειας και Υγείας στην Εργασία (Αντιμετώπιση Κινδύνων Ατυχημάτων Μεγάλης Κλίμακας Σχετιζομένων με Επικίνδυνες Ουσίες) Κανονισμούς του 2015 (Κ.Δ.Π. 347/2015) που αφορούν χώρους εργασίας που αποθηκεύουν ή / και διαχειρίζονται σημαντικές ποσότητες επικίνδυνων χημικών ουσιών (μονάδες SEVESO).

Βασικός σκοπός των προτεινόμενων Κανονισμών είναι να αυξηθούν οι υποχρεώσεις και κατ’ επέκταση τα μέτρα ασφάλειας (α) σε χώρους εργασίας που υπάρχουν χημικές ουσίες σε ποσότητα ίση ή μεγαλύτερη του 75% των οριακών ποσοτήτων που καθορίζονται στους υφιστάμενους Κανονισμούς και (β) σε χώρους εργασίας που εφάπτονται σε μονάδες SEVESO.

Οι εργοδότες των πιο πάνω χώρων εργασίας θα έχουν υποχρέωση να υποβάλουν στο Τμήμα Επιθεώρησης Εργασίας (αρμόδια Αρχή) τις απαραίτητες πληροφορίες που καθορίζονται στους Κανονισμούς (π.χ. Γνωστοποίηση, Έγγραφο για εφαρμογή Συστήματος Διαχείρισης Ασφάλειας, δυσμενέστερο σενάριο ατυχήματος μεγάλης κλίμακας) και να εξασφαλίσουν από την Πυροσβεστική Υπηρεσία Κύπρου πιστοποιητικό πυροπροστασίας.

Οι υπό αναφορά Κανονισμοί θα τεθούν σε εφαρμογή με τη δημοσίευσή τους. Ωστόσο, για υφιστάμενους χώρους εργασίας ή για χώρους εργασίας που θα εξασφαλίσουν Άδεια Οικοδομής ή Πολεοδομική Άδεια πριν την ημερομηνία δημοσίευσης τίθενται σε ισχύ 2 έτη μετά.

Σεπτέμβριος 2023 ΤΜΗΜΑ ΕΠΙΘΕΩΡΗΣΗΣ ΕΡΓΑΣΙΑΣ